fil-Parroċca tal-Fontana Għawdex FIL-PARROĊĊA ddedikata lil Qalb ta' Ġest tar-raħal pittoresk tal- Fontana, nsibu l-unika vara ta' San Gejtanu ġewwa Għawdex. Huwa magħruf li din l-istatwa saret b'wegħda mal-qaddis tagħna. Is-sinjuri George Xuereb u Carmela nċe Scicluna (ta' nisel Malti), minn dejjem kienu devoti ta' San Gejtanu. Għalhekk, bħala ringrazzjament lil Alla, għall-grazzji li qalgħu bl- interċessjoni ta' San Gejtanu, qabbdu lill-iskultur bravu Għawdxi Wistin Camilleri Cauchi għal din il-biċċa xogħol. Din il-vara nħadmet fil-bidu tas-snin sittin. Il-vara, bħalma tidher fir-ritratt, 7) għandha tliet personaġġi bħall- parroċċa tal-Ħamrun, fejn naraw lil San Gejtanu għarkubbtejh, lest biex jilqa' fi ħdanu. t-Tarbija Divina mingħand Marija. Ta' min jgħid li l-familja Xuereb għamlet xi żmien toqgħod il-Gżira (Malta) — pajjiż Carmela. Għall-aħħar tal-ħamsinijiet, il-familja 4 Xuereb. irritornat lura Għawdex wara li l-missier, permezz tal-wegħda li semmejna, sab ix-xogħol hemmhekk. Ta' min jgħid, li dak iż-żmien ma kienx faċli li ssib xogħol Malta, aħseb u ara Għawdex. Wara li sab ix-xogħol ġewwa Għawdex, George ħa l-familja tiegħu ġewwa r- raħal ċkejken tal-Fontana. Wara li mietu George u Carmela, l-interess fil-qaddis tagħna ma waqafx hemm. Huma għaddew id- devozzjoni lil uliedhom Joseph u Marv. Il-faċċata tal-knisja parrokkjali fil-Fontana Il-vara ta' San Gejtanu fil-Fontana Ta' kull sena, Joseph u Marv huma l-benefatturi tal-festa interna li ssir fil-parroċċa tal-Fontana. Nhar is-7 ta' Awissu, allura d-data tal-qaddis tagħna, bil-koperazzjoni tal-kappillan il-Kanonku Dun George Bezzina, tinħareġ l-istatwa ta' San Gejtanu min-niċċa u titqiegħed f'post prominenti fil- knisja għall-qima tal-pubbliku. Fl- istess ġurnata, issir quddiesa kantata, bil-priedka ta' l-okkażjoni. Il-vara ta' San Gejtanu tibqa' fil- knisja għal disat ijiem sħaħ, jiġifieri tkun għaddiet il-festa tal-Ħamrun ukoll, peress li aħna niċċelebraw il-festa dejjem il-Ħadd, jekk is-7 ta' Awissu jaħbat nhar ta' xogħol. B'hekk, bis-saħħa tal-familja Xuereb, tkebbset id-devozzjoni lejn il-patrun tagħna San Gejtanu ġewwa Għawdex. Ma rridux ninsew li kien bis-saħħa ta' Għawdxi ieħor, jiġifieri l-Isqof Gaetano Pace Forno li għandna lil San Gejtanu fil-Ħamrun. L-Isqof Pace Forno kien ukoll benefattur kbir tal-parroċċa tagħna. Mhux ta' b'xejn li nġibu l-arma ta' kunjomu fuq il-faċċata tal-knisja. Naħseb li għal ħafna Ħamruniżi, din kienet aħbar ġdida. Għalhekk inħeġġiġkom biex meta titilgħu Għawdex, iżżuru l-parroċċa tal-Fontana. Nixtieq nirringrazzja lis-Sur Joseph Borg u lis-Sur Joseph Xuereb li tawni l-għajnuna f'dak li huwa informazzjoni u ritratti biex stajt ngħaddi lilkom. Il-festa t-tajba lil kulħadd. Grazzi lil min offra Riklami u Donazzjonijiet Il-Kappillan għan-nom tal-Parroċċa San Gejtanu flimkien mal-Bord Editorjali ta' dan il-ktejjeb, jixtiequ jirringrazzjaw lil dawk kollha li taw ir-riklami u d-donazzjonijiet, biex dan il-ktejjeb ikun jista' jsir u jħeġġu lill-qarrejja jagħmlu użu mis-servizz li joffru dawn il-ħwienet u kumpaniji. High Street, Ħamrun HMR 02, Malta Tel: (1356) 241002, 240993